Daugiakampis (Estija)
Užduotis
Parašykite programą, kuri iš duotų atkarpų sudarytų iškilųjį daugiakampį.
Šioje užduotyje daugiakampis laikomas iškiliuoju, jei visi jo vidiniai kampai yra griežtai didesni už 0 laipsnių ir griežtai mažesni už 180 laipsnių.
Pradiniai duomenys
Pirmoje pradinių duomenų bylos POLY.IN eilutėje įrašytas vienas sveikasis skaičius N – iškilojo daugiakampio kraštinių skaičius (3  N  1000). Likusiose N eilučių įrašyta po vieną sveikąjį skaičių ai – tai vienos iš daugiakampio kraštinių ilgis (1  ai  10 000).
Rezultatai
Jeigu iškilusis daugiakampis gali būti sukonstruotas, rezultatų byloje POLY.OUT turi būti lygiai N eilučių. Kiekvienoje eilutėje turi būti įrašyta po du realiuosius skaičius xi ir yi (|xi|  10 000 000, |yi|  10 000 000) – taškų koordinates. Sujungus taškus (xi, yi) ir (xi+1, yi+1) visiems 1 ≤ i < N, o taip pat tašką (xN, yN) su tašku (x1, y1) turi gautis iškilusis daugiakampis. Atkarpų ilgiai privalo sutapti su pradiniuose duomenyse pateiktais kraštinių ilgiais, bet nebūtinai ta pačia tvarka.
Sukonstruoto daugiakampio viršūnės gali būti išvardintos pagal arba prieš laikrodžio rodyklę.
Jeigu daugiakampio sukonstruoti neįmanoma, vienintelėje  rezultatų bylos eilutėje, programa turi išspausdinti NO SOLUTION.
pavyzdžiai
Pradiniai duomenys	Rezultatai		
4
7
4
5
4
	0.5 2.5
7.5 2.5
4.5 6.5
0.5 6.5
		
Vertinimas
Vertinimo programa dviejų atkarpų ilgius laiko vienodais, jei jie skiriasi griežtai mažiau nei 0,001. Bet kuris standartinis slankaus kablelio skaičių formatas yra priimtinas.